S-279/2023

Mál þetta, sem dómtekið var 21. mars sl., er höfðað með ákæru, útgefinni af lögreglustjóranum á höfuðborgarsvæðinu 17. janúar 2023, á hendur N-kk-þgf G-kk-þgf, kt. [...], [...], [...], „fyrir peningaþvætti með því að hafa frá 1. janúar 2015 til 16. júlí 2019 tekið við, nýtt, umbreytt og/eða aflað sér, ávinnings af sölu og dreifingu á ótilteknu magni ávana- og fíkniefna, og eftir atvikum ávinningi sem aflað var með öðrum ólögmætum og refsiverðum hætti, samtals kr. 33.362.013 sem ákærði notaði meðal annars til eigin framfærslu og í gjaldeyriskaup.

Rannsókn lögreglu á fjármálum ákærða sýnir að rekjanleg innkoma á bankareikninga hans nam samtals kr. 51.644.590 á tímabilinu. Þar af nam skýrð innkoma kr. 37.146.004 og óskýrð innkoma kr. 14.498.586. Óútskýrð innkoma á bankareikningum samanstendur af reiðufjárinnborgunum og innborgunum frá einstaklingum. Til viðbótar nam rekjanleg notkun ákærða á reiðufé í gjaldeyrisviðskiptum á tímabilinu samtalskr. 18.863.427. Heildarandlag óútskýrðrar innkomu ákærða á tímabilinu nam samtals kr. 33.362.013, sem sundurliðast hér að neðan:

Heildarinnborganir 51.644.590

Skýrð innkoma 37.146.004

Óútskýrð innkoma

Reiðufjárinnlagnir 5.512.598

Innborganir frá einstaklingum 8.985.988 Notkun reiðufjár í gjaldeyrisviðskiptum 18.863.427

Heildarandlag óútskýrðrar innkomu 33.362.013

Tímabil: 01.01.2015- 31.12.2019

Bankareikningar: [...]/ [...]/ [...]/ [...]/ [...]

Telst þetta varða við 1. mgr. og 2. mgr. 264. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

[...]

“

Ákærði kom fyrir dóminn 21. mars síðastliðinn ásamt skipuðum verjanda sínumog viðurkenndi skýlaust að hafa gerst sekur um þá háttsemi sem honum er gefin að sök. Dómari taldi ekki ástæðu til að draga í efa að játning hans væri sannleikanum samkvæm og var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu, eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Krafðist verjandi vægustu refsingar sem lög leyfa og málsvarnarlauna sér til handa.

Um málsatvik vísast til ákæruskjals. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt fyrirliggjandi sakavottorði var hann árið 2009 dæmdur í 6 mánaða fangelsi fyrir brot gegn lögum um ávana- og fí kniefninr. 65/1974. Í febrúar 2014 gekkst hann undir sektargerð vegna brots gegn 1. mgr. 257. gr. almennra hegningarlaga og í maí og nóvember sama ár gekkst hann undir sektargerðir fyrir brot gegn lögum um ávana- og fíkniefni. Í janúar 2016 gekkst ákærði undir viðurlagaákvörðun vegna brota á lögum um ávana- og fíkniefni auk umferðarlagabrota. Þá hlaut ákærði dóm fyrir tilraun til þjófnaðar og umferðarlagabrot í nóvember 2019. B rot þau sem ákærði er ákærður fyrir í máli því sem hér er til umfjöllunar voru framin áður en umræddur dómur féll og verður honum því dæmdur hegningarauki, sbr. 78. gr. almennra hegningarlaga.

Ákærði hefur með þeim brotum sem hann hefur játað í máli þessu gerst sekur um peningaþvætti skv. 1. og 2. mgr. 264. gr. almennra hegningarlaga. Er peningaþvættisbrot í grunninn hver sú starfsemi sem lýtur að því að fela uppruna og eiganda fjár sem er ávinningur af brotastarfsemi. Lúta brot ákærða að háum fjárhæðum af bæði sölu og dreifingu á ótilteknu magni af ávana- og fíkniefnum og eftir atvikum ávinningi sem aflað var með öðrum ólögmætum refsiverðum hætti. Þá fór hluti af umræddum fjármunum í gjaldeyriskaup. Er um að ræða alvarleg brot sem lúta að háum fjárhæðum. Á móti kemur að ákærði játaði brot sín greiðlega fyrir dómi. Með vísan til þess sem að framan er rakið, og með hliðsjón af 6. tl. 70. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 12 mánuði.

Rannsóknargögn málsins bera það með sér að rannsókn þess hófst árið 2019 og var skýrsla tekin af ákærða hjá lögreglu í júlí 2020. Samantekt á því sem fram kom í þeirri skýrslutöku var hins vegar ekki gerð fyrr en rúmum tveimur árum síðar, í ágúst 2022. Þá var í desember 2022 lokið við annars vegar greiningarskýrslu á fjármálum ákærða og hins vegar skýrslu um brotaferil ákærða og tengsl hans við þekkta brotamenn. Liggur ekkert fyrir í málinu sem skýrir þennan mikla drátt á rannsókn málsins hjá lögreglu. Með vísan til þessa verður refsing ákærða að öllu leyti skilorðsbundin.

Ákærði greiði þóknun skipaðs verjanda síns, G-kk-ef N-kk-ef G-kk-ef, sem með hliðsjón af umfangi málsins þykir hæfilega ákveðin 2 20.000 krónur.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

B-kk-nf Þ-kk-nf héraðsdómari kveður upp dóm þennan.

DÓMSORÐ:

Ákærði, N-kk-nf G-kk-nf, sæti fangelsi í 12 mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa að telja haldi ákærði almennt skilorð 3. mgr. 57. gr. almennra hegningarlaga nr. 19/1940.

Ákærði greiði þóknun skipaðs verjanda síns, G-kk-ef N-kk-ef G-kk-ef lögmanns, 2 20.000 krónur.

B-kk-nf Þ-kk-nf